Page:Stories of Bewick and Graham (1823).pdf/22

 But here's some butter, I present ye,

Which wi' thir hens I compliment ye.

Min. Howt, Margret! this speaks t'expence

But thanks ye'se get for recompence:

Wi' gratefu' heart, I freely tell

Ye're ever kind an' like yoursel'

Mar. Whish, Sir! wi' thanks--nae thanks ava;

Ye're worthy mair—the gift's but sma';

But this acknowledgment from us,

Means ye're beloved by me and Tamos.

Min. Sic favours, sure, I ne'er expected;

Yet blythoblythe [sic] am I, I'm sae respected;

Fling aff your cloak and follow me;

Come ben, an' rest, an' crack awee:

'Tis no sae aft ye come to see us;

Ye'll wait, and tak' your dinner wi' us-

It's ready, waiting on my comin';'

ComoCome [sic] ben, then, Margret, honest woman.

Mar. Na, na, Sir! dinna speak o' that,

I'll tak' nae dinner weel I wat;

Wi' gentle manners (ye will grant it)

I've over yet been unaquantit.

Min. The manners that ye use at hame-

Use here, an' banish fear an' shame,

The company's but few, they're wholly

My wife, a preacher, Jess, and Polly:

Ye'se tak' your dinner or ye gang,

Just do like me, ye'll no gae wrang.

To dine at length she was advised;

Gade glowrin' ben like ane surprised;

Spread wide her gown, her head erecked,

Confus'd and awkwardly she becked:

While rev'rend Mess John, kind and fair

Conducted her unto a chair;

An' told them wi' a knacky sentene,

She was an intimatointimate [sic] acqaintance.

Blate like, aroun' them a' she gaz'd;

But at the table was amaz'd.